पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार सुबह 10.30 बजे कुरदी मुख्य मार्ग पर अर्जुन्दा से डीएपी खाद भरकर पिरिद जा रहे ट्रक का टायर अचानक फट गया। इसके बाद डीजल का टैंक भी फट गया, फिर धुंआ उठा और ट्रक में आग लग गई। इसकी जानकारी मिलते ही जान बचाने के लिए गाड़ी में बैठे 12 मजदूर कूदे।
एक मजदूर का हाथ व पैर फ्रैक्चर हो गया। दो मजदूर झुलस गए। जिन्हें जिला अस्पताल में भर्ती किया गया। अर्जुन्दा पुलिस के अनुसार ट्रक बालोद के मोहन लाल जैन की है। गाड़ी लोड थी। कुरदी के सरपंच संजय साहू ने बताया कि घायलों को कुरदी के ग्रामीण अस्पताल लेकर गए। इसके बाद पास के खदान का बोर चालू कर गाड़ी में लगी आग बुझाई गई।
एक घंटे तक बंद रही रोड
आग की लपटें इतनी तेज थी कि राहगीर घबरा गए। कोई भी पास जाने की हिम्मत नहीं जुटा पाया। करीब एक घंटे तक गाड़ी से निकलने वाला धुआं इतना ज्यादा था कि दो किमी दूर से भी दिखाई दे रहा था। पुलिस ने बताया आग से कितना नुकसान हुआ है, यह जांच के बाद स्पष्ट हो पाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn